જોકે સ્થાપિત હિતોના પેટમાં આના લીધે દુઃખવા લાગ્યું. એટલે તેમણે ટ્વિટર અને ફેસબૂકે સ્થાપિત હિતોના ઈશારે લોકોનો અવાજ દબાવવાનું શરૂ કરી દીધું. ભારતમાં રાષ્ટ્રવાદી વિચાર ધરાવતા લોકો ગાયક અભિજીત, અભિનેતા અને સાંસદ પરેશ રાવલ અને સોનુ નિગમને કાં તો પોતાના ટ્વીટ પાછા ખેંચવા ફરજ પડી અથવા તો ટ્વિટરે તેમનું ખાતું સસ્પેન્ડ કરી દીધું જ્યારે ભારત વિરોધી વિચારો વ્યક્ત કરનારાઓ સામે કોઈ આવાં પગલાં ન લીધાં. તો અમેરિકામાં પણ જાતીય શોષણકાર હાર્વે વેઇનસ્ટેઇન સામે અને અન્ય જાતીય શોષણકારો સામે અવાજ ઉઠાવનાર અભિનેત્રી રોઝ મેકગૉવનનો અવાજ બંધ કરવા તેનું ખાતું સસ્પેન્ડ કરી દેવામાં આવ્યું. પરંતુ ત્યાં લોકો વધુ જાગૃત નીકળ્યાં અને ત્યાં લોકોએ ટ્વિટરને ફરજ પાડી કે તે મેકગૉવનનું ખાતું ફરીથી ચાલુ કરે.